b'\n_START_ARTICLE_\nKodigong Morse\n_START_PARAGRAPH_\nAng Morse code o kodigong Morse [bigkas: Mors] ay isang kalipunan ng mga hudyat na may mga gitling at tuldok na ginagamit sa pakikipag-ugnayan. Dahil dito, nakapaghahatid ang isang tao ng impormasyong telegrapiko, ayon sa pamantayan ng pagkakasunud-sunod ng mga hudyat na tunog at pulso na sumasagisag sa mga titik at numero. Mayroon ding mga natatanging karakter at puntuwasyong ginagamit para rito. Maririnig ang mga hudyat na tunog mula sa isang aparatong pang-kodigong Morse._NEWLINE_Ginagamit din ang kodigong ito - partikular na ang pansandaigdigang kodigong Morse o International Morse Code - sa mga estasyon ng radyo, maging pang-komersiyalismo man o pang-baguhan o di-dalubhasa (amatyur). Natututong gumamit ng kodigong Morse ang isang pangkaraniwang tao kung magsasanay at kapag nakagamayan niyang pansinin ang kalipunan ng mga hudyat na tunog sa halip na mga tig-iisang tuldok at gitling. (Tingnan ang larawan ng talaan ng mga sagisag at katumbas na mga titik at bilang.)'